
De comparationibus Vergilianis. 


De ingenio Vergilii poetae, deque virtutibus ejus et vitiis quid attinet dicere, 
quum satis sit scriptum? Quantum autem auctoritate valuerit apud Romanos ipsos, 
videri potest ex historia litterarum latinarum, quam scripsit W. S. Teuffel (1870) 
pag. 409, sq. Jam mature ejus carmina pueris in scholis ad legendum cognoscen- 
dumque proponi solebant ac multos nacta sunt, qui ipsa vel imitarentur vel inter- 
pretarentur; in his et doctrina et judicio eminent M. Valerius Probus et Maurus 
Servius Honoratus, grammatici, Nec fugit plurimum ea valuisse ad poesim Germanam. 
(Cholevius, Geschichte der deutschen Poesie nach ihren antiken Elementen I, 
(1854) pag. 101. ff) Quamquam autem prope omnibus temporibus fuerunt, qui de 
Vergilii carminibus commentarentur, tamen multa ad commentandum relicta sunt. 
E multis rebus, quas ego plus semel Vergilium, maximeque ejus Aeneidem, legens 
notavi, notatas in ordinem redegi, primam disserendi causam sumpsi eam, quae 
pertinet ad comparationes Vergilianas, quum in clarissimis poesis latinae ornamentis 
numerentur (W. Hertzberg, Einleitung zur Aeneide, pag. XIII.: „Die betreffenden 
Stellen (d. h. die Gleichnisse Vergils) gehóren zu den schónsten Perlen der rómischen 
Dichtkunst.*) 

Ut ratione et via procedat oratio, primum paucis dicendum videtur de 
natura ac vi comparationis. Vere autem potest dici, eam in natura mentis humanae 
positam esse necessitateque plane et perspicue dicendi ignotaque vel obscuriora, 
quoad fieri potest, tanquam sub aspectum subjiciendi. Itaque comparationum usus 
est non solum in poesi, verum etiam in prosa oratione atque etiam in sermone vul- 
gari et quotidiano. Apud poetas autem non modo intelligendi adjumenta sunt, sed 
etiam dicendi ornamenta, quibus legentium animi mirifice saepe delectantur. 

De universa comparationum forma multa scripserunt jam veteres et plura 
ejus genera statuerunt (similitudines per brevitatem, per redditionem, alias) ef, Auct, 
ad Herenn. IV. § 59, sqq. et Quint. Inst, or. VIII. c. 3. Accurate autem de forma 
comparationum, quibus usus est Vergilius, scripsit Stan. Sobieski (Progr. von Lem- 
berg. 1861. "Vergil und Ovid nach ihren Gleichnissen u. s. w.) Quae quum ita 
sint, omissa quaestione de forma comparationum, propositum mihi est de rebus, 
unde Vergilius comparationes petivit, accuratius disserere. 

Ac primum quidem dicendum est, duo apud Vergilium comparationum ge- 
nera esse: unum earum, quae e contemplatione et cognitione naturae rerum pro- 
dierunt, alterum earum, quae doctrinae debentur, quod sumptae sunt e fabulis; aliter 
atque apud Homerum. (cf, W. Nitzsch, Beitráge zur Gesch. der epischen Poesie 
der Griechen. pag. 328, ff; Aristot. Topic. VIII, 1 extr.; Aristarch. in Schol. ad 
Iliad. XVI, 364.) In illo genere exstat atque apparet, maximam imaginum copiam 
manasse e contemplatione vitae bestiarum. Nec mirum est, multas earum poetam 
ad illustrandas hominum res et ingenia adhibuisse easdem, quas Homerum ceterosque 
poetas graecos. 

Primo quidem loco ponendum videtur praeclarum illud exemplum, quo ab omni 
fera, sed summum in periculum ac discrimen vocata, imago ducta est: Aen. IX, 551—955: 

ut fera, quae, densa venantum saepta corona, 

contra tela furit seseque haud nescia morti 

injicit et saltu supra venabula fertur, 

haud aliter juvenis (Helenor) medios moriturus in hostes 
inruit et qua tela videt densissima tendit. 

Quibuseum comparentur lliad. XII, 41, sqq.; XX, 164, sqq. (cf. Heyne ad 
Aen. IX, 551.) 

Inter eas autem feras, quae certo nomine appellantur, primus nominetur leo 
qui, qua fortitudine et ferocitate est, maxime idoneus est ad illustrandam virtutem 
ac ferocitatem fortissimorum virorum. Aen. IX, 339, sqq. adumbratur furor, quo 
Euryalus in castris Turni magnum numerum Rutulorum trucidat, imagine leonis fame 
vexati. Huic similis, sed egregie variata comparatio invenitur Aen. X, 723—929, 
quacum comparanda sunt inprimis Iliad, XII, 299—301 et III, 23. Mezentius enim 
in densos hostes ruens confertur leoni, qui fame cruciatus ac diu silvam peragrans 
in eapream fugacem vel cervum, quos forte conspexit, vehementissime insilit, Similis 
dieitur ferocia, qua Turnus (Aen. X, 454, sq.) cum Pallante, qui magnam hostium 
eaedem fecerat, ut pedibus pugnet, de bigis desilit, ac leonis, qui, ubi „ab alta 
specula“ i, e. de summo monte taurum prospexit ,meditantem in proelia“, ut prae- 
clare ait poeta, advolat. His quidem locis subjungendus videtur is, qui in ultimo 
Aeneidis libro est v. 4, sqq., ubi Turnus adverso rerum eventu magis etiam quam 
ante irascitur, sicut leo accepto vulnere multo magis furit. Sumpta autem est haec 
comparatio ab Homero Iliad. V, 136, sqq.; XX, 164, quae in clarissimis ornatissimis- 
que Homeri locis sunt, (cf. Heyne ad Aen. XII, 4.) 

Postremo commemoretur, Vergilium etiam eam naturam leonis virtutemque 
notam habere, qua, quum multitudine venatorum circumventus summo in periculo 
versetur, territus ille quidem, sed ira incensus, lente se recipiat, vel, ut ait poeta, 
„asper, acerba tuens, retro redit“, eamque similitudinem ad Turnum transtulisse, qui, 
quum in munitionibus Trojanorum inclusus ab hostibus se defendere ac tueri non 
possit, iratus et semper se defendens ad Tiberim pedem referat. Aen. IX, 792—98. 

Non plus una comparatio sumpta est a tigride, saevissima illa et crudelissima 
bestia, cui Turnus comparatur eo loco, quo Pandarus, porta munimentorum clausa 


3 


multos suorum exclusit, hostes, qui irruperant, inclusit, in his Turnum, ,immanem 
veluti pecora inter inertia tigrim*. (Aen. IX, 730.) Ab Homero, quod sciam, nulla 
tigridis injecta est mentio. 

Saepenumero luporum comparatione ad designandum furorem utuntur 
Vergilius et Homerus (cf. Heyne ad Aen. II, 355). Aen. II, 355, sqq. Vergilius 
Aeneam dicentem facit, se et socios similiter ac lupos, qui fame acti per atras 
nebulas praedam conquirant, nocte per tela et hostes vadere. Ornatissimo autem 
loco, Aen. IX, 59—66, cum lupo, qui fame cruciatus ad inclusas oves pervenit, sed 
caulis, quominus famem expleat, prohibitus, ira saevit, confertur Turnus, qui, quum 
ad eastra Trojanorum oppugnanda cum paucis equitibus praecurrerit eaque clausa 
videat — jussu enim Aeneae Trojani intra moenia se continent — ira incensus fremit: 

ac veluti pleno lupus insidiatus ovili 

cum fremit ad caulas ventos perpessus et imbres 
nocte super media; tuti sub matribus agni 
balatum exercent; ille asper et improbus ira 
saevit in absentes; collecta fatigat edendi 

ex longo rabies et siecae sanguine fauces: 

haud aliter Rutulo muros et castra tuenti 
ignescunt irae; duris dolor ossibus ardet. 

Neque vero poetam fugit, lupos nonnunquam ignavos esse et timidos, quum 
minus eorporis viribus valeant, quam leo et tigris. Dicit enim Aen. XI, 809—815 
Arruntem Camilla per dolum occisa perterritum ex oculis concessisse et agmini suorum 
se immiscuisse, ut lupus „occiso pastore magnove juvenco conscius audacis facti“ 
fugiens silvam petat. 

Saepe etiam a tauris petita est comparatio apud Vergilium vel furoris vel 
clamoris declarandi eausa. In ornatissimis autem comparationibus est ea, quae Aen. 
XII, 715—24 legitur, „facile illa cuivis obvia, ut ait Heyne ad h.l, sed tam 
splendide et magnifice vix a quopiam tractata,“ maximeque laudabilis propterea, quod 
singulae partes certaminis, quod inter duos tauros exarsit, ad certamen singulare, 
ad quod Aeneas et Turnus descenderunt, praeclare a poeta accommodatae sunt: 

ac velut ingenti Sila summove Taburno, 

cum duo conversis inimica in proelia tauri 

fontibus ineurrunt; pavidi cessere magistri; 

stat peeus omne metu mutum, mussantque juvencae, 
quis nemori imperitet, quem tota armenta sequantur; 
illi inter sese multa vi vulnera miscent, 

cornuaque obnixi infigunt, et sanguine largo 

colla armosque lavant; gemitu nemus omne remugit: 
non aliter Tros Aeneas et Daunius heros 
concurrunt clipeis; ingens fragor aethera complet. 

Ceterum jam in Georg. III, 285 —41 pugnam taurorum copiose tractavit 
poeta. — Alioloco, Aen, XII, 101—106, ira, qua incensus est Turnus aute certamen 

singulare, quod ipsi cum Aenea instat, cum saevitia tauri comparatur qui „prima 
in proelia," ut ait poeta, ,mugitus terrificos ciet atque irasci in cornua temptat. 

Nobilitato denique illo de Laocoonte loco, Aen. II, 223, sqq., magni clamores, 
quos Laocoon edit, quum ipse ejusque filii a duobus anguibus pressi mordentur, cum 
mugitu tauri, qui saucius aram fugit, conferuntur. 

Ad designandam audaciam ac fortitudinem semel poeta aptissime apri simili- 
tudine usus est, Aen. X, 707—708. Ut enim aper a canibus de montibus actus, 
postquam inter retia venit, a venatoribus circumventus, subsistit et „impavidus partes 
cunctatur in omnes, Dentibus infrendens et tergo decutit hastas,“ ita Mezentius im- 
pavidus resistit pluribus Trojanis, quamvis ira incensi sint ob magnam suorum stragem. 
Locus exquisite ornatus, ut ait Heyne, quem jam Homerus tractaverat Iliad, XI, 414—19 
tam praeclare, ut vix contendere cum eo quemquam audere debuisse dicas; Maro 
tamen plura ornamenta adjecit. 

Equus nobilis quum clarissima sit imago ferociae et celeritatis, poetae hae 
imagine utebantur ad depingendam agendi alacritatem. Ut Aen. XI, 492 Turni 
alacritas, quum, concilio patrum dirempto, omnia, quae ad Laurentum defendendum 
opus sunt, parat, comparatur eum equo, qui abruptis vinculis praesepia fugit et 
arrectis cervicibus omni impetu per campum fertur. 

Hoc loco addere convenit duo exempla a curriculo equorum sumpta. In 
Georg. I, 511—514 saevitia Martis — quo loco bellum civile describit poeta — adum- 
bratur imagine quadrigarum, quae e carceribus emissae per spatium ruunt, Alterum 
exemplum invenitur illo loco, quo ludi describuntur patri ab Aenea prope tumulum 
instituti, Primum certamen a quattuor navibus est initum, quarum celeritatem poeta 
(Aen. V, 144—147) $zepfloAmG majorem fuisse dicit ea celeritate, qua currus in 
certamine bijugo per campum volent: 

non tam praecipites bijugo certamine campum 
corripuere ruuntque effusi carcere currus; 
nec sie immissis aurigae pendentia lora 
coneussere jugis pronique in verbera pendent. 

Cervus, quum viribus minus valeat, at velocitate excellat, imaginem praebet 
celeritatis timidorum. Qua imagine Vergilius duobus locis perbene usus est: Aen. 
IV, 69 sqq. et XII, 748, sqq. lllo loco Dido, quae amore Aeneae flagrans per urbem 
vagatur, cum cerva confertur, quae a pastore transfixa cum sagitta per silvas errat; 
hoe loco Turnus, qui fracto ense Aeneam metuens buc illuc fugit, sed hie a Trojanis, 
illie magna palude et altis moenibus retinetur, comparatur cum cervo, qui flumine 
inelusus, persequentibus venatore et cane Umbro, „mille fugit refugitque vias,* 
frustra exitum quaerens. 

Enumeratis comparationibus, quae repetitae sunt ab indole quadrupedum, 
venio ad eas, quae sumptae sunt ab avibus. Adhibetur autem universum genus 
avium ad declarandam aut multitudinem aut volandi rationem, In Georg. IV, 471, 
sqq. quidem, ubi Orphei ad inferos descensus et magna vis cantus describuntur, Um- 
brae quoque Orphei cantu motae confluxisse dicuntur, quot milia avium vesperi aut 

effuso imbre in foliis arborum se occultare solent: ,quam multa in foliis avium se 
milia condunt, Vesper ubi aut hibernus agit de montibus imber.“ — Paulum variata 
est comparatio in Aen. VI, 309, sqq., ubi poeta Aeneam dicit a Sibylla ad ripas 
Acherontis ductum tantam ibi Umbrarum multitudinem invenisse, quae manus tendentes 
ad Charontem, ut se trajiceret, etiam atque etiam orarent, quanta esset avium, quae 
hieme appetente in calidiores terras trans mare volarent; 

quam multa in silvis autumni frigore primo 

lapsa cadunt folia, aut ad terram gurgite ab alto 

quam multae glomerantur aves, ubi frigidus annus 

trans pontum fugat et terris immittit apricis. 


Quibus in versibus notabilis est comparatio duplex, frequentata illa a multis 
post Vergilium, et veteribus et recentibus; manavit autem ex Homeri carminibus, 
altera ex Od. IX, 51, sq., Iliad. II, 491—492 et 800; altera ex Iliad. III, 3, sqq. 
(cf. Heyne ad 1, c.) 


Aen, IV, 254, sq. autem Mercurius, qui a Jove jussus est Aeneam impellere, 
ut Didone relicta Italiam petat, volans a poeta dicitur „avi similis, quae circa litora, 
circum Piscosos scopulos humilis volat aequora juxta.“ 

Singularum avium, quae poetae comparandi materiam dederunt, primam dico 
aquilam, „Jovis armigerum." Quae quum et nobilissima et fortissima sit, perbene 
repraesentat virtutem et ferocitatem nobilissimorum virorum. Ejusmodi autem com- 
paratio duobus locis invenitur: Aen, IX, 561—566 et XI, 751—758. Illo loco aquila 
a poeta describitur aut leporem aut cyenum aduncis pedibus arreptum tollens, ejus- 
que rei simile dicitur, quod Turnus Lycum, qui in aggerem et murum escendere 
conatur, pendentem arripuit e& cum magna parte muri revellit. — Altero loco, Aen. 
XI, 151—758, quantum in periculum ac discrimen res Trojanorum vocata sit per 
Camillam, pluribus exponitur. Tarchon suos, ut fortiter pugnent, adhortatus ipse 
equo concitato in medios hostes se immittit et Venulum de equo detrahit, detrac- 
tum complectitur et magna vi aufert, non sine contentione. Ille enim omnibus viribus 
se defendit, ut draco ab aquila raptus etin aethera sublatus, qui „sinuosa volumina versat 
Arrectisque horret squamis et sibilat ore Arduus insurgens. Quae comparatio 
sumpta est ex Homeri Iliad, XII, 200—207; sed rem ornatam atque egregie 
variatam esse a Vergilio tum hoc, quod narrationem Homericam in comparationem 
mutavit, tum eo, quod hie aquila vincit, apud Homerum vineitur, monuit jam 
Heyne ad Aen, XI, 751. 


Sequitur, ut accipitrem, alteram avem rapacem, nominemus, unde simili- 
tudinem sumpsit Vergilius, sed non plus semel, — saepius Homerus. Ille eum Aen. XI, 
118—124 columbam nune persequentem, nune consequentem et crudeliter necantem 
inducit, ut singulare illud Camillae factum illustretur, quae ab Auni filio per dolum 
adducta, ut de equo descendat pedibusque cum ipso pugnet, vehementer irata, quod 
equum ipsi abstulit, ablato avolavit, hostem perfidum persequitur, cursu superat, 
comprehensum necat. 

Jam cycnorum mentio facienda est, quorum cum sonitu vel cantu in Aeneide 
& poeta comparantur hominum clamores vel cantus. Aen. VII, 698—702 incedunt 
Fescennini, Falisci, alii, Messapo duce, regem canentes: 

ceu quondam nivei liquida inter nubila cyeni 
cum sese e pastu referunt et longa canoros 

dant per colla modos, sonat amnis et Asia longe 
pulsa palus. 

Quam comparationem ex Homeri Iliad. II, 459—463: Tor Y, «c Foorido» 
neren bdvex nohla, Xyróv 5 ysgávo» ù xvxvor dovAgoósíoor», Acip èv Asıuorı Kai- 
otoiou dupi péctoa” Erga xol Erde rorórra dyoAAOuera. arepr yeso, Klayyndov npoxadt- 
Cóvco», ouapaysí de ce Asıuov — et Apollon, Rhod. IV, 1298—1300: 7 ore xala váo»- 
ros én’ ógovot Iaxew).oto zÜxvot xtvjoovct» £y uéAog, dupt de Asqud» "Eoansız Boéuerar, zo- 
«apoió ve xao pésta — Vergilium, paucis de suo additis, adumbrasse, monuit Heyne. 

Aen. XI, 454—458 varius dissensus Laurentium, quorum alteri bellum.postulant, 
alteri detestantur, cum sonituraucorum cyenorum comparatur, quorum catervae aut 
altos lucos aut ,,piscosum amnem Padusae," —quod fuit Padi ostium—implent. Non recte 
Houben: De comparationibus Vergil. pag. 8 (Progr. des Gymn, zu Düsseldorf 1876), 
qui libellus mihi oblatus est, quum jam maxima pars hujus dissertationis scripta erat — 
illud Vergilii (l. c.) „elamor dissensu vario magnus se tollit ad auras“ ad lamentationes 
referendum judicat, quas Laurentes tollunt, nuncio allato, Aeneam cum copiis appro- 
pinquare, Idem minus bene Aen. I, 397, sqq. citasse videtur, quod, si verum quae- 
rimus, hoc loco non comparatio est, sed de augurio quattuor et viginti — non, ut 
Heyne et eum secutus Houben interpretantur, duodecim cycnorum agitur, (Vergilius 
enim non „bis sex," sed „bis senos'' dieit,) qui turbati ab aquila, postremo rursus in 
agmen compositi, sive longo ordine, terras etinde jam securi laetique coelum repetunt. 
(cf. Heyne ad h. 1) Quo augurio Venus Aeneam filium de calamitate, in quam 
tempestate coorta incidit, consolatur, quum naves dicat aut salvas esse aut mox 
salvas fore. 

Restat, ut hoc loco adscribam, Vergilium in minoribus carminibus bis pul- 
chritudinis comparationem a forma et candore cyenorum sumpsisse, quum Eclog. VIII, 37. 
Galateam ,,candidiorem cycno“ et Cirim (v. 488) ,formosiorem Amyclaeo ansere 
Ledae“ appellet. 

Oyenis subjungendae videntur grues, quae, item solitudinis fugientes, gregatim 
in calidiores terras migrant. At non plus unum exemplum afferre possum e Vergilii 
carminibus: Aen. X, 264—266, quo loco laetitia et auctum studium, quibus imbuti 
sunt Trojani oppugnati, quum summo in periculo versantibus auxilium diu optatum 
appropinquet, — Aeneas enim ab Euandro cum classe triginta navium revertitur — 
a poeta confertur cum laetitia, quam grues Thraciae magno clangore et pennarum 
ietu expromere solent, quum ineunte vere e plaga australi ad ripas Strymonis, valde 
dilecti fluminis, redeunt: ,,quales sub nubibus atris Strymoniae dant signa grues 
atque aethera tranant Cum sonitu fugiuntque notos clamore secundo." Parum àc- 
curate hunc locum interpretatus est Houben l. c. pag. 7. 

Ut ad minores aves transeamus, columba, quum notissima sit ejus timiditas, 
post Homerum, quem columbas cg/poe»«c appellare nemo ignorat, saepenumero apud 
poetas timiditatis imago est. Apud Vergilium quidem Aeneas, quo loco Didoni 
excidium Trojae narrat, Hecubam ejusque filias, Graecorum irruptione perterritas, 
ad aram confugisse deorumque simulacra amplexas sedisse dicit, „praecipites atra 
ceu tempestate columbae." Aen, II, 515, sq. — Longior est comparatio ab eadem ave 
petita ad denotandam celeritatem, Aen. V, 213—219, ubi poeta cursum navis Mnesthei 
per apertum mare cum volatu columbae, quae volare incipiens magnum strepitum 
edit, tum ita quieta volat, ut vix alarum motus cernere videaris, ornatissime com- 
parat. Hic non possum praetermittere, quae Heyne ad h. |. notavit: „Iliad. XXI, 494, 
495 expressisse putatur; at quanto ornatius!“ 

Diversa ab hae celeritate est ea, quae hirundinis imagine adumbratur 
(Aen. XII, 473—480). Ut hirundo aedes divitis domini pervolat, escam conquirens 
,nidis loquacibus et nunc in porticibus vacuis, nunc circum stagna sonat: similiter 
Juturna, Turni soror, quae excusso auriga in currum fratris escendit, ipsa equos 
regens per hostes volat, ut prohibeat, quominus frater cum Aenea manus conserat. 
Neque vero celeritaten: solum declarare vult poeta, sed etiam ostendere, subito 
ab inita pugnandi ratione discessum esse, id quod confirmatur subsequentibus verbis 
v. 481: Haud minus Aeneas tortos legit obvius orbes. 

Chorum claudat avium luscinia, multum illa a poetis prope omnium gentium 
ob flebilem suavissimamque vocem celebrata. Ac praeclare quidem apud Vergilium 


lugubres illi Orphei cantus, quibus Eurydicen iterum amissam ,,septem totos — ex 
5 ) ” p 
ordine menses — ad Strymonis undam“ deflevisse perhibetur, lusciniae amissos pul- 


los querentis imagine illustrantur Georg. IV, 511—515: 
qualis populea maerens Philomela sub umbra 
' amissos queritur fetus; quos durus arator 
observans nido implumes detraxit: at illa 
flet noctem, ramoque sedens miserabile carmen 
integrat et maestis late loca questibus implet. 

Fundum hujus comparationis nobilissimae Heyne dicit esse apud Homerum 
Od. XIX, 518—524 et XVI, 216, sq.; hinc plures imitando expressisse, at neminem 
elegantius variasse et ornasse, quam Moschum IV, 21, sq., quem fortasse Virgilium 
ante oculos habuisse. 

Sequantur nunc apes, quarum ex natura in unoquoque írium exemplorum 
aliud quid sumptum est ad comparandum. Aen. I, 430—436 apium sedulitas laudatur 
et cum ea industria, quam Tyrii praestant in condenda Carthagine, comparatur. 
Quod Heyne dicit ad l. c, praeivisse Homerum Iliad. II, 87—90, verum est, hune 
apium imagine usum esse; sed aliter usus est ac Vergilius, non, ut assiduitatem 
laboris, sed ut multitudinem Achivorum e navibus et tabernaeulis ad concionem 
procedentium declararet. — 

Altero loco, Aen. VI, 707—709, ut multitudo et fremitus accuratius ex- 
plicentur innumerabilium animarum, quae circum amnem Lethaeum volant, ut ,securos 

latices et longa oblivia potent,“ poeta imagine usus est apium tempore aestivo cum 
murmure nunc inter flores volantium, nunc floribus insidentium: 

ac velut in pratis ubi apes aestate serena 

floribus insidunt variis et candida circum 

lilia funduntur; strepit omnis murmure campus: 

Quam ornatam et suavem comparationem Heyne censet ab Apollonio Rhodio 
depromptam esse lib, I, 879, sqq. — 

Postremo Aen, XII, 587—592 trepidatio apium, quas pastor ex latebroso 
pumice, in quo inclusas invenit, fumo pellere studet, cum discursatione ac trepida- 
tione Laurentium, ubi Aeneam audiverunt urbem ipsorum expugnare velle, apte 
comparatur. 

Vi ae significatione eonjunetum primo eorum, quae modo prolata sunt, ex- 
emplorum est ilud, quod unum reliquit Vergilius a formicis repetitum, Aen. IV, 
402—401. Quo loco industria, qua a sociis Aeneae omnia, quae opus sunt, ut quam 
primum Africa relicta ad Italiam pervenire queant, parantur et perficiuntur, com- 
paratione à formicarum sedulitate sumpta illustratur, Fuerunt autem, qui compara- 
tionem ab Apollon. Rhod. IV, 1452, sqq. acceptam, sed egregie ornatam, dignitate 
carere existimarent; nescio an propterea, quod cardinem comparationis non videbant 
in festinatione verti. In quo bene Servius: „ad studium respicit comparatio h. 1., non 
ad personas.“ Tenendum autem est,a parvis nonnunquam rebus et animalibus ex- 
empla peti ab ipso Homero, ut a muscis Iliad. XXVI, 641, sqq., II, 469; apud 
Apollon. Rhod. a formicis et muscis IV. 1452, a pullis IV, 1298, aliis (cf. Heyne 
ad Aen. IV, 402 sqq.) 

Quod superest in hac parte dissertationis, quae ad bestias pertinet, duae 
imagines proferendae sunt ex angue ductae. Aen. II, 469—475 non solum nitor 
armorum Pyrrhi, verum etiam illud „juveniliter exsultare,* ut ita dicam, imagine 
illustratur colubri, qui, per hiemem sub frigida terra retentus, nune sole verno ex- 
citatus, „positis novus exuviis nitidusque juventa^ se tollit „arduus ad solem et 
linguis micat ore trisulcis.* — Aen. V, 271 autem Sergesti navis, quae, in scopulum 
illisa et vix multa arte revulsa, amissis remis debilitata est, pluribus versibus com- 
paratur cum serpente, sive curru obtrito, sive a viatore vulnerato et mutilato: 
„Parte ferox ardensque oculis et sibila colla Arduus attollens; pars volnere clauda 
retentat Nixantem nodis seque in sua membra plicantem.* — Tertium exemplum, 
quod protulit Houben 1. c. pag. 8, Aen. II, 379 sqq. non est hujus loci propterea, 
quod is, quocum Androgeos timore confertur, non serpens est, sed quieunque ser- 
pentem humi jacentem inopinans pede premit. — 

Transeo ad arbores et flores. In illis nominantur quercus, cupressus, ornus, 
abies, pinus. — Quercus vetustae quum et magnitudine et robore insignes sint, 
omnibus, quibus notae sunt, pulcherrimam fortitudinis et constantiae imaginem 
praebeut. Ut quereus valida et maximis radicibus terrae inhaerens vel maxima 
ventorum vi non eruitur, item Aeneas, quum ex Africa cedendum et ltaliam peten- 
dam statuerit, nullis precibus movetur: ,mens immota manet, lacrimae volvuntur 

inanes.“ Aen. IV, 441 — 449. — Aen. IX, 679 — 683 autem Pandarus et Bitias, 
Aeneae socii, porta munitionum reclusa, armis solis freti, dextra laevaque pro turri- 
bus stare dicuntur „cristis capita alta corusci* (xopu@aiodor), sicut geminae quercus, 
quae in Padi ripis vel propter „amoenum Athesim* consurgunt—,,intonsaque caelo Attol- 
lunt capita et sublimi vertice nutant.* — In his interpretandis non satis diligens 
fuit Houben l. c. pag. 9, quum non tam in magnitudine, ut ille vult, quam in 
splendido vel „superbo,* ut poetae ajunt, babitu comparationis cardo vertatur. 
Magnitudinem enim et proceritatem Pandari et Bitiae ante oculos poni vult poeta 
paulo ante v. 674, quum',abietibus juvenes patriis et montibus aequos“ dieat. — De 
superiore comparatione Heyne dicit Vergilium ingeniose usum esse loco lliad. XII, 
127, sqq. et respexisse duo Lapithas, Polypoeten et Leonteum, pro portis castrorum 
Achivorum stantes: £ocaow» cQ ors Spves oUQsco úyexdon»os, Ai v dvsuor uiuvovot xal 
vero» Juara sávca Pilyow peydigow devexésos dpaoviat. 

Item cupressus semel denotandae magnitudini inservit; Aen. III, 679, quo 
loco ingentia Cyclopum corpora cum quercubus ,aeriis et cyparissis „coniferis* 
comparantur. 

Ut autem arbores magnae et excelsae hominum admirationem habent, ita 
arbores caesae et magno cum sonitu procumbentes animos nostros vehementer per- 
cutiunt et maerorem quendam iis inferunt. Neque quidquam melius tristissimum 
casum magni viri vel ruinam urbis depingit, quam arboris magnae casus cum fragore. 
ltaque jam ab Homero lliad. IV, 482 heros quidam occisus et humi procumbens cum 
populo caesa eleganter comparatur: ó ð ¿y xovinse yanal néssv, alyeıpog &c, — Ta» uév 
Pápuaroanyos doje algun cibo '"Ezicay! — H ué» € aLousyn xelror mocauoio aa 
éxGac. — ltem Vergilius Aen. Il, 624—631 Trojam excisam aptissime comparat cum 
antiqua orno, quae, securibus accisa et tremefacta, tandem ,congemuit traxitque jugis 
avolsa ruinam." Similiter Entellus, in pugillatione ab Aenea patri mortuo instituta 
prolapsus, „gravis graviterque (cf. xsivo uéyac weyadwori Iliad. XVI, 776) concidit,“ ut 
„radicibus eruta pinus.“ Aen. V, 448, — 

Eleganter etiam floribus comparandi causa usus est Vergilius, et duobus 
quidem de tribus locis ita, ut tanquam flores spargat iis, qui fortissime pugnantes 
ceciderunt. In quo non possumus immemores esse pulcherrimi illius loci, quo poeta 
praematuram Marcelli, Octaviae filii, mortem luget, Aen. VI, 883, sqq: „heu, 
miserande puer, si qua fata aspera rumpas, Tu Marcellus eris. manibus, date, lilia 
plenis, Pur pureos spargam flores animamque nepotis His saltem accumulem donis. “— 
De noto flores spurgendi more vide Kirehmann. de funeribus Rom. lib, I cap. 11. — 

Aen, IX, 435, sqq. Euryalus, generosus ille Nisi amicus, adolescens fortissimus, a 
Volscente ferro transfossus, „volvitur leto“— „inque humeros cervix collapsa recumbit: 

purpureus veluti cum flos succisus aratro 
langueseit moriens, lassove papavera collo 
demisere caput, pluvia cum forte gravantur. 

Aen. XI, 67, sqq. Pallantem, fortissimum Euandri filium, occisum feretro 
vimine querno et virgis arbuteis contexto imponunt: 

qualem virgineo demessum pollice florem 

seu mollis violae, seu languentis hyacinthi, 

cui neque fulgor adhue, necdum sua forma recessit, 
non jam mater alit tellus viresque ministrat. 


Lavinia, praesente Turno mentione facta nuptiarum, quas mater cum illo, 
non cum Aenea fieri vult, erubescit, et rubor, qui ori virginis suffunditur, a poeta 
colore illustratur, qualis esse solet, quum lilia alba multis rosis mixta videmus. 
Aen. XII, 68, sq. 

Foliorum, quae auetumno ex arboribus decidunt, multitudinem ut saepe 
poetae post Homerum respexerunt, ita Vergilius illo loco, quem supra citavimus 
pag. 2, Aen. VI, 309, sq. 

Hic adscribendum videtur unum exemplum, in quo infinita aristarum copia, 
quae „sole novo densae torrentur — aut Hermi campo aut Lyciae flaventibus arvis,“ 
multitudinem Latinorum, qui contra Aeneam congregantur, explicare vult poeta 
Aen. VII, 520, sq. 

Una comparatio ducta est ex fructibus arboris. Discordia enim exorta de 
regina creanda tanta fit apium pugna in aethere alto, ut praecipites cadant et plures, 
quam coneussa ilice glandes, Georg. IV, 80, sq. 

Quoniam in disserendo eam ingressi sumus viam, ut a bestiis, quas osten- 
dimus uberrimam poetae comparandi materiam praebuisse, profecti simus, nunc, 
priusquam de comparationibus a diis hominibusque petitis dicamus, naturae elementa, 
quae vocant, quaeque ad ea pertinent, quoad a Vergilio ad comparandum adhibita 
sunt, videntur persequenda, 

Ac primum quidem de luce dicam. Quae quum hominibus carissima sit, 
Anna, ut amorem suum sorori testificetur, Didonem appellat: ,o luce magis dilecta 
sorori, ^ Aen. IV, 3l. 

A natura refulgentis luminis semel, Aen. VIII, 22, sumpta est praeclara 
comparatio. Aeneas enim, ubi vidit, multa et magna parari a Latinis ad bellum 
gerendum, suis viribus diffisus, „magno curarum fluctuat aestu, * ut aquae splendor, 
sivelunae, sive solis radiis effectus, minimo motu ,,omnia pervolitat late loca — sum- 
mique ferit laquearia tecti.‘* 

Ignis natura in quattuor comparationibus expressa est. Ut ex dispersis in- 
cendiis, quae pastor in silva pascua excitavit, ventis coortis unum conflatur, ita 
Arcades, qui cirea Pallantem erant, paulatim in unam aciem congregati sunt Aen. 
X, 405, sqq. — Ad eandem rem, hoc est, ad pastorum morem in silvis pascuis 
aestate incendia faciendi, ut nova herba crescat, pertinet Aen, XII, 521, sqq, ubi 
Aeneas et Turnus per acies ruere dicuntur hostes trucidantes: „velut immissi diver- 
sis partibus ignes Arentem in silvam et virgulta sonantia lauro. — Ut in stipulis 
nonnunquam „magnus sine viribus ignis“ est, ita in equo seniore vigor minutus est 
Georg. III, 97, sqq. — Apes denique tristi morbo languentes susurrant, „aestuat 
ut clausis rapidus fornacibus ignis* Georg. IV, 263. 

Hic convenit comparationes quasdam a rebus caelestibus petitas persequi. 
Aen. III, 637 ingens Polyphemi oculus tantus esse dicitur, quantus sol est: ,Phoebeae 
lampadis instar.^ Aen. VI, 453—455 suavem legimus comparationem Didonis ab 
Aenea aegre per umbram visae cum nova luna: 

agnovitque per umbram 
obseuram, qualem primo qui surgere mense 
aut videt, aut vidisse putat per nubila lunam. 

Quibus in versibus illud Apollonii Rhodii IV, 1477, sq.: “Hoaxdja — eloaro 
AvyxeUg «Og idée», ws tig ce vép i» uec wy» Ñ Wev Å Eöoxmoer inayAtovcay 
idéoGae — imitando expressum esse, jam alii notarunt. 

Pallas, Euandri filius, inter equites conspicuus est chlamyde et armis auro 
argentoque distinctis, ut Lucifer, stella Veneri dilectissima, Aen. VIII, 587, sqq.: 

qualis ubi Oceani perfusus Lucifer unda, 
quem Venus ante alios astrorum diligit ignes, 
extulit os sacrum caelo tenebrasque resolvit. 

In quibus Vergilium Homerum secutum esse, multi dicunt, nec tamen locum 
afferunt, qui satis bene comparari possit, namlliad. VI, 6 de canicula agitur: doréd onmpay 
(i. e. Espi sive xvri'Qpíoroc) ivaAQxi», oc ce wdducca Aaurpos roupaiva Aekovpévog 
’Qxsaroio. Deeadem stellasub vesperumorta Iliad. X,317 est: olog 0 Qoro siot uet’ Koroaaı 
vuxros &uoAyq Borepog, 06 «dAAocog i» ov pav lorarardorío. cf. Heyne ad Aen. VIII, 587, sq. 

Aeneas obstupefactis hostibus ab Euandro redit cum auxiliis, aucto armorum 
splendore, qui cum cometis et Sirio ardore confertur, Aen. X, 272, sq. — 
In miraculo illo, quod poeta finxit Aen. V, 525, sqq., sagitta, quae ab Aceste missa 
et longissime in altum evolans subito exardescit et paulo post evanescit, cum stellis 
cadentibus longosque crines ducentibus comparatur: ,,caelo ceu saepe refixa Trans- 
currunt crinemque volantia sidera ducunt,'* 

Saepenumero Vergilius ventos in comparationibus commemorat celeritatis 
designandae causa. Aen. VI, 702 Anchisae umbra amplexum filii effugit, par levibus 
ventis voluerique simillima somno." Eisdem verbis usus est poeta de Creusae 
umbra conjugis amplexum fugiente Aen. 11, 794, — Simili modo equus tam celer, 
ut terram pedibus vix attingere videatur, confertur cum Aquilone spirare ineipiente 
Georg. III, 195, sqq. Cleanthi navis diis marinis adjuvantibus, „Noto citius volucrique 
sagitta ad terram fugit“ Aen. V, 242, sq. — „Atri turbinis instar“ volat hasta Aeneae, 
qua Turnus occidit Aen. XII, 923. Cacus denique Herculem fugit „ocior Euro,“ 
„pedibus timor addidit alas“ Aen. XII, 923. 

Nec solum celeritas, verum etiam vis et strepitus ventorum nomine signi- 
fieatur. Vis autem tempestatis eo magis referri potest ad pugnae vel certaminis 
ardorem, quod venti, qui ex diversis partibus spirant, tempestatem excitantes inter se 
certare videntur. Itaque dimicatio, quae oritur inter Aeneam ejusque socios armis 
eaesorum Achivorum indutos et Trojanos, quiillos non agnoverunt, paulo post etiam 
inter Aeneam et Ajacem ejusque socios, cum certamine Zephyri, Noti, Euri praeclare 
comparatur Aen. II, 416, sqq.: ,,confligunt Zephyrusque Notusque etlaetus eois Eurus 

equis; stridunt silvae saevitque tridenti spumeus Nereus." — Accuratissime autem 
imago illa a ventis repetita ad declarandum pugnantium ardorem expressa est Aen. 
X, 356 sqq., quo loco Trojani et Latini conflixisse dicuntur: 
magno discordes aethere venti 
proelia ceu tollunt animis et viribus aequis; 
non ipsi inter se, non nubila, non mare cedit; 
anceps pugna diu, stant obnixa omnia contra, 

In quibus interpretandis Heyne dicit, comparationem proeliantium cum ventis 
ab Homero frequentatam (v. c. Iliad. XVI, 765—771) et ab Ennio apud Macrob. XI, 2, 
a Vergilio ita ornatam esse, ut nihil praestabilius cogitari possit. — 

Eadem imagine breviter adumbrata poeta Trojanorum agmina cedere con- 
versasque acies effusa fuga ruere dicit, ut spirante Borea „fugam dant nubila caelo,'* 
Aen. XII, 365, sqq. — Strepitus significatur Georg. IV, 260, sq., quo loco apes 
morbis quibusdam conflictatae ,tractim susurrare* dicuntur, ut in silvis nonnunquam 
„frigidus Auster" — et Aen. X, 97, sqq., ubi in concilio deorum dearumque a Jove 
convocato alii Junoni, alii Veneri assentiuntur attenuata voce, qualis fremitus esse 
solet venti in silva orientis et magnam tempestatem antecedentis; in fremendo 
autem, ut recte interpretatus est Thiel, omnis vis est hujus comparationis, 

Quum varia sit aquae natura, vel in mari, fluminibus, stagnis, vel in usu 
hominum, abesse non potuit, quin Vergilius complures inde similitudines repeteret. 
Turnus quidem, ab Alecto face conjecta fixisque „sub pectore taedis“ ad bellum in- 
census, aestuat et furit, ut aqua fervefacta: ,furit intus aquai Fumidus atque alte 
spumis exuberat amnis, Nec jam se capit unda, volat vapor ater ad auras.“ Aen. VII, 
461, sqq. — Fundum hujus comparationis Heyne censet esse apud Homerum Iliad. 
XXI, 362—364, ubi de Xantho submissis Vulcani flammis ebulliente agitur; sed 
primum ornatu verborum superare Vergilium, tum vero etiam aliud comparatum 
idque elegantius substituisse, animum ira aestuantem. — 

Aen, X, 603 Aeneas, „ductor Dardanius,^ in hostes saeviens multosque eorum 
trucidans ,torrentis aquae more furens“ dicitur. Item illa saevitia, quam Achivi 
Troja capta ferro ignique expromunt, rapido torrenti confertur, qui laetas segetes 
ac silvas sternit et stabula armentaque secum trahit, Aen, II, 305, sqq. — 

Fluminum natura varia et multiplex est ad comparationes. Ut a flexu 
incipiamus, quo fluminum amoenitas augetur, poeta Georg. I, 245 Anguem dieit 
„flexu sinuoso elabi — circum perque duas in morem fluminis Arctos.“ — 
Turnus, ut Junonis monitu opportunitate rei bene gerendae, quum Aeneas ad 
Euandrum profectus absit, utatur, copias in agris dispersas cogit, coactas et in 
ordines dispositas ad munitiones Trojanorum ducit. Diversae autem exercitus partes, 
ut hostes imparatos opprimant, silentio proficiscuntur; ,ceu septem surgens sedatis 
amnibus altus Per tacitum Ganges Aen. IX, 30, sq. Quae sequuntur: „aut 
pingui flumine Nilus cum refluit campis et jam se condidit alveo“ referenda 
videntur ad id, quod supra diximus copias in agris palantes ab Aenea congregatas 
et dispositas esse. 

Ut in exemplo, quod modo prolatum est, fluminis imagine sedati animi illustrantur, 
ita in eo, quod legitur Aen. XI. 296, sqq. perturbati. Venulus enim legatus ad 
Diomedem missus, ut auxilium petat, quum re infecta reverterit et, ab armis ut disce- 
dant, suadeat, magnum Latini perturbati murmur tollunt, quod comparatur cum sonitu 
fluminum rapidorum, quum saxa impedimentum et moram afferunt, ,vicinaeque fre- 
munt ripae crepitantibus undis“, 

Nee desunt apud Vergilium comparationes ex maris natura ductae. Bis 
clarissimum Homeri locum (Iliad. IV, 422, sqq.) imitatus: «We Ò óc & aly«aAQ noAvn- 
yét xUua 9a. conc " Opruc ixaccócsoov Zepupov Uno zırnoavros 1lövep ué» te agora xopús- 
ostot acta Ereıra Xépoq 67yvÚ evo usyara Qo&£uec, dup) dé t axoac Kvprov iv xopvqovcat, dro- 
arver Ò’ &hoc «yv» — uno loco, Aen. VII, 527, sqq., ubi magis magisque auctus rusticorum 
numerus, qui cervo ab Ascanio vulnerato ira incensi, signo bucina dato, raptis undi- 
que armis ex omnibus partibus creberrimi aecurrunf, cum undis maris magis magis- 
que se tollentibus comparatur, pressius rem tractavit et minus bene cum re compa- 
rata conjunxit; 

fluctus uti primo coepit cum albescere vento, 
paulatim sese tollit mare et altius undas 
erigit, inde imo consurgit ad aethera fundo. 

Altero loco, Georg. III, 237, sqq., ubi taurus superatus, qui in locum remotum 
atque avium recessit, postquam vires omni eura exercuit, refectis viribus „praeceps 
oblitum fertur in hostem“ i, e. in taurum adversarium, res magis est elaborata. — 
Aen. XI, 624, seqq. impetus et fuga Rutulorum, qui proelio equestri cum Trojanis 
conflixerunt, cum motu maris litus alluentis et alternis accedentis ac recedentis orna- 
tissime componitur: 

qualis ubi alterno procurrens gurgite pontus 

nune ruit ad terram scopulosque superjacit unda 
spumeus extremamque sinu perfundit harenam; 
nunc rapidus retro atque aestu revoluta resorbens 
saxa fugit litusque vado labente relinquit, 

Cui praeclarae et ornatissimae comparationi ex parte similem inveniri dicit 
Heyne apud Quintum Calabrum, at quod idem adscripsit, accedere hanc propius ad 
locum Homeri Iliad, XI, 305, sqq., ego quidem prope nihil similitudinis repperi, — 

Multitudine fluctuum, qui tempestate excitantur, magnitudo copiarum 
contra Aeneam collectarum designatur Aen. VII, 717, sq. Item grando et imber 
multitudinem indieant Aen. V, 457, sq., IX, 668, sqq. Georg. IV, 80. 

Restat in hae partedissertationis, ut de comparationibus a montibus et rupe 
sumptis dicam, Aeneas, ut imperatoria ejus forma ante oculos ponatur, cum Athone, 
Eryce, Apennino comparatur Aen, XII, 701, sqq. — Eandem ob causam Pandarus 
et Bitias juvenes montibus aequi dieuntur Aen. IX, 674. 

Rupes autem imago est constantiae animi. Latinus quidem precibus Amatae 
uxoris et Turni moveri non potest, ut foedus cum Aenea factum violet, non aliter 

ac rupes maris „circum latrantibus^ undis resistit, Aen. VII, 586, sqq. — Rupis 
in mare prodeuntis imagine, quae omnem vim ventorum ac fluctuum sustinet, ex- 
plicatur constantia ac fortitudo Mezentii, qua omnes impetus Trojanorum sustinet 
Aen. X, 693, sqq. — 

Aen. VI, 469 denique Dido iis, quae Aeneas sui purgandi causa apud in- 
feros dicit, nihil movetur, ,quam si dura silex aut stet Marpesia cautes.* 

Venio ad similitudines a diis repetitas. Sublimi illo loco et ornatissimo, 
Aen. VI, 781—181, ubi Anchises apud inferos filio Romulum futurum ostendit, Roma 
& poeta cum Cybele, deorum matre, comparata ad deos evehitur, ut felicissima tam 
magnae tamque divinae prolis mater. — Aen.I, 498—504 Dido a Vergilio ad templum 
incedens forma pulcherrima inducitur et cum Diana in Cyntho monte vel ad Eurotae 
ripas Nympharum choros ducente confertur: 

qualis in Eurotae ripis aut per juga Cynthi 

exercet Diana choros, quam mille secutae 

hine atque hine glomerantur Oreades; illa pharetram 
fert humero gradiensque deas superminet omnes; 
Latonae tacitum pertemptant gaudia pectus. 

In quibus admirabilis est ars poetica, quae quum in venustate compositionis, 
tum in eo cernitur, quod v. 503 expressus est effectus. Scilicet tenendum est, poetam 
rem ad exemplum Homeri Odys. VI, 101, sqq. et Apollonii Rhod. III, 875, sqq. 
II, 938 tractasse; at quanto simplicior Homerus! Similis Didonis cum Diana est 
Aeneae, qui catervam venandi causa congregatam instruit, cum Apolline festo die 
ad choros ducendos prodeunte comparatio Aen. IV, 143—150, quo loco pulchritudo 
ac decus juveniliter incedentis Aeneae exquisita doctrina illustratur. — "Turnus, ubi 
Aeneam sagitta vulneratum ex acie cedentem et duces perturbatos vidit, spe subito 
erectus, cupiditate pugnandi ardet et curru per acies Trojanorum volitans multos 
aut curru proterit aut ferro sternit, Martis non dissimilis, qui apud „gelidum“ Hebrum 
i. e. in Thracia sanguine gaudens ,clipeo intonat atque furentes Bella movens immittit 
equos, — gemit ultima pulsu Thraca pedum circumque atrae Formidinis ora Iraeque 
Insidiaeque, dei comitatus, aguntur.^ Aen. XII, 331, sqq. 

Cum his optime conjunguntur comparationes a fabulosis viris repetitae. In 
Georg. IV, 170, sqq. poeta apium sedulitatem dicit, „si parva licet componere magnis,“ 
similem esse Cyclopum Jovi in Aetna fulmina fabricantium. — Catillus et Coras, 
ili Tiburis conditores (cf. Horat. carm. I, 18, 2), celeritate et acri impetu com- 
parantur cum Centauris Aen. VII, 674—677: ,ceu duo nubigenae cum vertice 
montis ab alto Descendunt Centauri, — dat euntibus ingens Silva locum et magno 
cedunt virgulta fragore.^ — Aeneas, Pallante occiso, saevit in hostes, ut Aegaeon 
sive Briareus, portentum illud centimanum, quod poeta hoc loco inter Gigantes 
Olympum oppugnantes videtur referre, Aen. X, 565—570. — Mezentius, Turni socius, 
furens et ingentem hastam concutiens tam magnus ante aciem Trojanorum ingreditur, 
quam magnus immanis ille Orion, ut in fabulis est, per mare incedens humeris ex 
aqua exstat Aen. X, 768—768. 

Restat, ut de comparationibus ab hominibus sumptis exponamus. Ac non 
solum res humanae inter se conferuntur, verum etiam res a diis gestae cum eis, 
quae ab hominibus geruntur. Proteus quidem, deus marinüs, in seopulo sedens 
inter phocas dormientes numerando eas percenset, tanquam pastor vitulos domum 
agens, Georg. IV, 433, sqq. Pertinet huc etiam praeclara illa comparatio, quae 
prima legitur in Aeneide (I, 148—156), insignis eo, quod ad illustrandum, quod in 
natura rerum accidit, imago petita est e vita hominum. Maris enim tumultus Neptuni 
prospectu sedatus comparatur cum populi seditione viri gravissimi adspectu compressa: 
„ac veluti magno in populo eum saepe coorta est Seditio saevitque animis ignobile 
volgus; — Tum, pietate gravem ac meritis si forte virum quem Conspexere, silent; — 

ille regit dietis animos et pectora mulcet: 

sie cunctus pelagi cecidit fragor, aequora postquam 
prospiciens genitor caeloque inveetus aperto 
flectit equos curruque volans dat lora secundo. 

Hic mihi, adscribere liceat, quae Heyne notavit: „Comparatio seditionis cum 
mari satis frequens est et ab Homero Iliad. II, 144—146 ducta; at hoc loco inverse " 
maris tumultus cum seditione fit comparatio, cujus novam ae praeclare ornatam 
tractationem facile intelligas." — 

Praeclare ornatus est etiam ille locus Aen. VIII, 407—415, ubi Vulcanus 
dieitur non segnior quam lanifica pauper, quae, ut vitam et suam et liberorum 
sustentet, de media nocte e strato surgit ad opus faciendum, illo tempore ad arma 
Aeneae, ut Veneri promisit, fabricanda aggredi. 

Hominum faeta inter se comparantur hisce locis; Aen. IV, 469—473 Dido 
somniis perterrita confertur cum Pentheo furente et Oreste a Furiis agitato, — 
Aen. V, 439—442 Dares pugil, ut is, qui urbem vel castellum oppugnat, nune quie- 
scit videns, qua parte adversarius plagae pateat, nune varios facit impetus. — Nimia 
mihi videtur esse comparatio Didonis, ubi praesensit infidum Aeneae animum, per 
urbem, ut ait poeta, bacchantis i. e. discursantis eum Thyiade, Aen. IV, 300, sqq. — 
Ut agricolae et viatores, quum foeda tempestas cum grandine ac tonitribus caelo 
dejicitur, diffugiunt et quaerunt, ubi tuti sint a tempestate, ita Aeneas clipeo tectus 
„belli nubem“ (zoAéuoro vépos), ut praeclare ait poeta, „dum detonet omnis, sustinet,“ 


i e. bellantium impetum, ut bene interpretatur Servius, sustinet, dum defervescat, 
Aen, X, 808—810. — 


— 


